ધોરણ-૧૦ની માર્ચ-૨૦૧૬માં લેવાનારી પરીક્ષા માટે ૧૦.૮૩ લાખ વિદ્યાર્થીઓ નોંધાયા હોવાનું જાણવા મળે છે. ધો-૧૦ના વિદ્યાર્થીઓએ ૮ ડિસેમ્બર સુધી ઓનલાઈન અરજી કરવાની હતી અને આચાર્યએ એપ્રુવલ આપવાની હતી. મુદ્દત પૂર્ણ થયા બાદ ધો-૧૦માં ૨૦૧૫ કરતા ૧૬ હજાર વિદ્યાર્થીઓ વધુ નોંધાયા છે. જ્યારે ધો-૧૨ સામાન્ય પ્રવાહમાં ૫.૦૭ લાખ વિદ્યાર્થીઓ નોંધાયા છે. જોકે ધો-૧૨ સામાન્ય પ્રવાહમાં તો હજુ ૧૧ ડિસેમ્બર સુધી ઓનલાઈન અરજી કરી શકે તેમ હોઈ સંખ્યામાં વધારો થશે તેમ સૂત્રોએ જણાવ્યું હતું. ધો-૧૦માં ઓનલાઈન ફોર્મની મુદ્દત પૂર્ણ થઈ હોઈ બાકી રહેલા વિદ્યાર્થીઓ માર્ચ-૨૦૧૬ની પરીક્ષામાં હાજર રહી શકશે નહીં.